recursal/SuperWikiNEXT-32B huggingface dataset:
**இமானுவேல் சேகரன் நினைவு நாள்** (*Immanuvel Sekaran memorial day*) ஆண்டுதோறும் இமானுவேல் சேகரன் இறந்த நாளான செப்டம்பர் மாதம் 11 ஆம் நாள் கொண்டாடப்படுகிறது. இதில் தமிழகத்தின் பல்வேறு அரசியல் கட்சியினரும், பள்ளர் இனத்தினரும் வேறுபல சமுதாய அமைப்பினரும் பங்கேற்கின்றனர். இமானுவேல் சேகரன், இந்திய ராணுவத்தில் பணியாற்றிப் பின்னர் தலித்களின் உரிமைகளுக்காகப் போராடியவராவார். இந்திய தேசிய காங்கிரசின் ஆதரவாளராகவும், அப்போதைய தமிழக முதலமைச்சர் காமராசரின் அன்பைப் பெற்றவராகவும் இருந்தார்.

அரசியல் பின்புலம்
-----------------

இமானுவேல் சேகரன் காங்கிரசு கட்சியில் இணைந்து காமராசரின் ஆதரவு பெற்றவராக இருந்தார். அக்காலகட்டத்தில் தமிழ்நாட்டில் காங்கிரசு கட்சி பள்ளர் மற்றும் நாடார்களின் ஆதரவைப் பெற்றிருந்தது. மறவர் சமுதாயத்தின் ஆதரவை பார்வர்டு பிளாக் கட்சி பெற்றிருந்தது. 1957 இல் நடந்த இடைத்தேர்தலின் போது இராமநாதபுரம் மற்றும் மதுரை மாவட்டங்களின் பல்வேறு இடங்களில் மறவர் சமுதாயத்தினருக்கும், தலித் சமுதாயத்தினருக்குமிடையே மோதல்கள் ஏற்பட்டன. 1957 ஆம் ஆண்டு செப்டம்பர் 11 ந்தேதி இமானுவேல் சேகரன் கொல்லப்பட்டார்.

விமர்சனம்
---------

இமானுவேல் சேகரனின் நினைவுநாள் கொண்டாட்டத்தின் போது சாதிகளுக்கிடையேயான மோதல்கள் நிகழ்கின்றன. சில அரசியல் கட்சிகள் வாக்குவங்கி நோக்கிலும் இந்நாளைக் கொண்டாடுகின்றன. ஒவ்வொரு சாதியினரும் தங்கள் சாதியைச் சார்ந்த தலைவரை முன்னிறுத்தி, அவரது பிறந்தநாள், நினைவுநாளைக் கொண்டாடுவதைப் போன்றதே இவ்விழாவும் என்றும் விமர்சிக்கிப்படுகிறது. இந்த நினைவுநாள் கொண்டாடத்தின்போது அசம்பாவிதம் எதுவும் நிகழ்ந்து விடாமலிருக்க தமிழக காவல்துறை பாதுகாப்பு நடவடிக்கைகளை மேற்கொள்கிறது.

மேற்கோள்கள்
-----------

1. ↑  "Freedom fighter, Dalit icon: Remembering Tamil Nadu's Immanuel Sekaran".
2. ↑  "Law and Order problem".
3. ↑  "Caste reality of Tamilnadu politics".
4. ↑  "Sekaran jayanthi passes of peacefully".
**இசுப்புட்னிக் 4** என்பது சோவியத் ஒன்றியத்தின் விண்வெளித் திட்டத்தின் கீழ் ஏவப்பட்ட ஒரு செய்மதி ஆகும். ஸ்புட்னிக் திட்டத்தின் ஒரு பகுதியான இது, பின்னர் வஸ்தோக் திட்டத்தின் கீழ் உத்தேசிக்கப்பட்டிருந்த மனித வெண்வெளிப் பறப்புக்கு ஒரு சோதனைப் பறப்பாக அமைந்தது. 1960 ஆம் ஆண்டு மே மாதம் 15 ஆம் நாள் இச் செய்மதி ஏவப்பட்டது. இதன் வழிகாட்டு முறைமையில் ஏற்பட்ட ஒரு கோளாறு செய்மதியை பிழையான திசையில் வழிகாட்டியது. இதனால், வளிமண்டலத்துள் இறங்குவதற்குப் பதிலாக இது இன்னும் உயரச் சென்று பூமியைச் சுற்றியது. பின்னர் 1962 ஆம் ஆண்டு செப்டெம்பர் 5 ஆம் நாள் புவியின் வளிமண்டலத்துக்குள் வந்தது. 

  

மனிதரை ஏற்றிய விண்வெளிப் பறப்புக்களை நிகழ்த்துவதற்கான வழிமுறைகளை ஆராய்வதற்காக அனுப்பப்பட்ட தொடர் விண்கலங்களுள் இதுவே முதலாவதாகும். இது பல அறிவியற் கருவிகள், ஒரு தொலைக்காட்சித் தொகுதி, ஒரு பொம்மை மனிதனைக் கொண்ட உயிர் வாழ்வுக்கான வசதிகளைக் கொண்ட ஒரு சிற்றறை என்பவற்றைக் கொண்டிருந்தது. உயிர் வாழ்வதற்கான வசதிகளை வழங்கும் முறைமைகளின் இயக்கம் மற்றும் பறப்பில் ஏற்படக்கூடிய நிலைமைகளையும் ஆராயும் நோக்குடனேயே இக்கலம் வடிவமைக்கப்பட்டது. விண்கலம் ஏராளமான தொலை அளவீட்டுத் தகவல்களையும், முன்னரே பதிவு செய்யப்பட்ட குரலையும் வானலை மூலம் அனுப்பியது. நான்பு நாள் பறப்புக்குப் பின்னர், மீள்கலம், சேவைக் கலத்தில் இருந்து பிரிக்கப்பட்டு, புவிக்குத் திரும்புவதற்கான ராக்கெட்டுகள் இயக்கப்பட்டன. இக்கட்டத்திலேயே வழிகாட்டு முறைமை சரியாக இயங்காமல் திட்டமிட்டபடி கலம் பூமியை நோக்கித் திரும்பவில்லை. 

  


| * பா
* உ
* தொ
இசுப்புட்னிக் திட்டம் |
| --- |
|  இசுப்புட்னிக் 1  **·**  இசுப்புட்னிக் 2  **·**  இசுப்புட்னிக் 3  **·**  இசுப்புட்னிக் 4  **·**  இசுப்புட்னிக் 5  **·**  இசுப்புட்னிக் 6  **·**  இசுப்புட்னிக் 7  **·**  இசுப்புட்னிக் 8  **·**  இசுப்புட்னிக் 9  **·**  இசிப்புட்னிக் 10
 |
இசுப்புட்னிக் 1: விண்வெளி யுகத்தின் தொடக்கம் (ஓவியரின் சித்தரிப்பு).
இசுப்புட்னிக் திட்டம் (ரசிய மொழியில்:Спутник, Russian pronunciation: [ˈsputnʲɪk], 'தோழன்' (அ) 'செயற்கைக்கோள்' எனும் பொருள் கொண்டது.) சோவியத் ஒன்றியத்தால் செயல்படுத்தப்பட்ட செயற்கைக்கோள் ஏவும் தொடர் திட்டமாகும். இத்திட்டத்தின் முதல் செயற்கைக்கோளான இசுப்புட்னிக் 1 மனிதனால் செய்யப்பட்டு விண்ணில் ஏவப்பட்ட முதல் பொருளாகும். அது 1957-ஆம் ஆண்டு, அக்டோபர்-4 ஆம் நாள் விண்ணில் ஏவப்பட்டது. அவ்வாண்டு உலக புவியமைப்பியல் ஆண்டு ஆகும். அச்செயற்கைக்கோள் வளிமண்டலத்தின் மேல் பகுதிகளை ஆராய மனிதனால் செய்யப்பட செயற்கைகோள்களை அனுப்ப முடியும் என்ற நம்பிக்கையை ஏற்படுத்தியது. 

இசுப்புட்னிக் எனும் ரசிய சொல் சக-பயணி (அ) தோழன் எனும் பொருள் தரும். முதல் செயற்கைகோளை விண்ணில் செலுத்த ஆர்-7 எறிசு பயன்படுத்தப்பட்டது. அந்த எறிசு அணு ஆயுதம் தாங்கிச் செல்லும் ஏவுகணையாக முதலில் வடிவமைக்கப்பட்டிருந்தது.

| * பா
* உ
* தொ
இசுப்புட்னிக் திட்டம் |
| --- |
|  இசுப்புட்னிக் 1  **·**  இசுப்புட்னிக் 2  **·**  இசுப்புட்னிக் 3  **·**  இசுப்புட்னிக் 4  **·**  இசுப்புட்னிக் 5  **·**  இசுப்புட்னிக் 6  **·**  இசுப்புட்னிக் 7  **·**  இசுப்புட்னிக் 8  **·**  இசுப்புட்னிக் 9  **·**  இசிப்புட்னிக் 10
 |
**மகாராசா ராசீந்தர் சிங்** (*Maharaja Rajinder Singh*) 1876 முதல் 1900 வரை பாட்டியாலா சுதேச அரசின் அரசராக இருந்தார். 1897 ஆம் ஆண்டில் காலனித்துவ அரசாங்கத்தால் இவரது துணிச்சலுக்காக இந்தியப் பெரிய சிலுவை நட்சத்திரம் என்ற விருது இவருக்கு வழங்கப்பட்டது. Described as "the first reigning Prince to blend the elements of the English gentleman and Indian potentate." இந்திய வல்லமையின் கூறுகளுடன் ஆங்கில நற்பண்புகளும் கலந்த முதல் ஆட்சி இளவரசர் என்று மகாராசா ராசீந்தர் சிங் விவரிக்கப்பட்டார். 

1870 ஆம் ஆண்டுகளில் மகிழுந்து வைத்திருந்த முதல் இந்தியர்களில் ஒருவர் என்ற சிறப்பும் இவர் பெற்றிருந்தார்.. பிரெஞ்சு டி டியான் பூட்டன் தயாரிப்பு நிறுவனத்தின் மகிழ்வுந்தை 1892 ஆம் ஆண்டில் வைத்திருந்தார். 

1900 ஆம் ஆண்டு சாலை சவாரி விபத்தில் ராசீந்தர் சிங் இறந்தார். போலோ, துடுப்பாட்டம், கள வளைக்கோல் பந்தாட்டம் மற்றும் ஆங்கிலப் பில்லியர்ட்சு விளையாடுவதிலும் இவர் பெயர் பெற்றவர் ஆவார். மகாராசா தனது ஐரிசு குதிரை ஆசிரியரின் மகளான புளோரன்சு பிரைனை மணந்தபோது, தனது குடிமக்களையும், பிரிட்டிசு அரசாங்கத்தையும் மீறி, சீக்கிய மதத்திற்கு மாறும்படி தன் மனைவியை வற்புறுத்தினார். வில்லியம் பெர்ச்போர்டு மற்றும் பிரடெரிக் ராபர்ட்சுவின் நெருங்கிய நண்பராகவும் இருந்தார். இந்தியாவில் சிறிது காலம் தங்கி இருந்த ஐரிசு இசையமைப்பாளர் தாமசு பிரைன் பட்லர் இவருக்கு ஒரு பாடலை அர்ப்பணித்தார். 

இவர் புல்கியன் வம்சத்தின் உறுப்பினரான பாட்டியாலாவின் மகாராட்டிரா மகேந்திர சிங்கின் மகனாகப் பிறந்தார். மகாராசா பூபிந்தர் சிங் இவரது மகன்களில் ஒருவர் ஆவார்.

மேற்கோள்கள்
-----------

1. ↑  *The Imperial and Asiatic Quarterly Review*, January 1901, p191;
2. ↑  "Famous Maharajah Dead", New York Times, 11 November 1900, p7)
3. ↑  Historical Sikh Events: Phulkian Misl
4. ↑  History of the Jatt Clans - Dr H.S Duleh.
**மகாமகம் 2016 சிறப்பு மலர்**, 2016 மகாமகத்தின்போது சரஸ்வதி மகால் நூலகம் வெளியிட்டுள்ள நூலாகும். ﻿

அமைப்பு
-------

இந்நூல் மாவட்ட ஆட்சியர் பதிப்புரை, மகாமக இலச்சினை பற்றிய குறிப்பு என்பதில் தொடங்கி 50 கட்டுரைகளைக் கொண்டு அமைந்துள்ளது. 
மகாகவி சுப்பிரமணிய பாரதியார் எழுதியுள்ள மகாமகம் என்ற தலைப்பிலான கட்டுரை மலருக்கு சிறப்பு சேர்க்கிறது. மகாமக விழாவின் சிறப்பு, கும்பகோணத்தின் பெருமை, மகாமகக்குளத்தின் அமைப்பு, தஞ்சை மாவட்டத் தேவாரத் தலங்கள், வைணவத் தலங்கள், கும்பகோணம் தொடர்பான இலக்கியங்கள், கலைகளின் நோக்கில் கும்பகோணம், கும்பகோணத்திலுள்ள நூலகம், கும்பகோணத்திலும் அருகிலும் உள்ள மடங்கள் என்ற பல நிலைகளில் கட்டுரைகளைக் கொண்டுள்ளது.

உசாத்துணை
---------

'மகாமகம் 2016 சிறப்பு மலர்', நூல், (2016; சரஸ்வதி மகால் நூலகம்)﻿

இவற்றையும் பார்க்க
------------------

* மகாமகம்
* கும்பகோணம் மகாமக குளம்
* மகாமகக்குளக் கோயில்கள்

மேற்கோள்கள்
-----------

1. ↑  சரஸ்வதி மகால் நூலகம் சார்பில்﻿ ‘மகாமகம் 2016’ சிறப்பு மலர் வெளியீடு, தி இந்து, 11 பிப்ரவரி 2016
2. ↑  "தஞ்சை சரஸ்வதிமகால் நூலகத்தின் மகாமக சிறப்பு மலர்: கலெக்டர் சுப்பையன் வெளியிட்டார், மாலை மலர், 11 பிப்ரவரி 2016". 2016-02-16 அன்று மூலம் பரணிடப்பட்டது. 2016-02-15 அன்று பார்க்கப்பட்டது.
அசோகரால் உருவாக்கப்பட்ட "தர்மத்தின் ஆய்வாளர்கள்", தர்மமகாமாத்திரா என்ற பதவியைக் குறிப்பிடும் கல்லவெழுத்து. தில்லி-டோப்ரா தூணில் 7வது அசோகரின் பெரிய தூண் கல்வெட்டு ஆணை பிராமி எழுத்து.
 மகாமாத்திரா என்று குறிப்பிடப்பட்டுள்ள அசோகர் கல்வெட்டுக்கள்.
**மகாமாத்திரா** (*Mahamatra*, "உயர் பதவியில் உள்ள அதிகாரி" என்று பொருள்படும்)  என்பது பேரரசர் அசோகரால் (கி. மு. 269-233 ஆட்சியில்) உருவாக்கப்பட்ட ஒழுக்கத்திற்கு பொறுப்பான ஒரு அரசு பதவி ஆகும். இவரின் முழுப் பெயர் தர்மமகாமத்திரா "தர்மத்தின் ஆய்வாளர்" என்பதாகும்.  இவர்கள் வெளிப்படையாக நிர்வாகம் மற்றும் நீதியின் பல்வேறு அம்சங்களைப் பொறுப்பேற்ற மூத்த அதிகாரிகள் பிரிவினராக இருந்தனர். 

பாறைகளிலும், தூண்களிலும் பொறிக்கப்பட்ட அசோகரின் பல ஆணைகளில் மகாமாத்திராக்கள் குறிப்பிடப்பட்டுள்ளனர். இவர்கள் அசோகரின் அரசாங்கத்தின் முக்கிய அங்கமாக இருந்ததாகத் தெரிகிறது.

சிலர் "தர்ம-மகாமாத்திராக்கள்" ("நல்லொழுக்கத்தின் மகாமாத்திராக்கள்") என்று அழைக்கப்பட்டனர். இப்பதவியானது அசோகர் ஆட்சியின் 14 வது ஆண்டில் (கி. மு. 256) உருவாக்கப்பட்டதாகத் தெரிகிறது.  வெளிநாட்டவர்களுக்குப் பொறுப்பான அம்தா-மகாமாத்திரர்களும், பெண்களுக்குப் பொறுப்பான ஸ்திரீ-அதிக்ஷா-மகாமாத்திரர்களும் இருந்தனர்.  மகாமாத்திராக்களின் வேலை தர்மத்தைப் பிரசாரம் செய்வதும் காப்பாற்றுவதும் மக்களுக்கு உபகாரம் செய்வதும் தான தர்மங்களை நடத்தி வைப்பதுமே. இவ்வதிகாரிகளுக்குத் தனிப் பிரதேசம் கொடுக்கப்படவில்லையென்று தோன்றுகிறது. எப்போதும் பிரயாணஞ் செய்து, ஸர்வ வியாபகமாயிருந்து, எல்லோருக்கும் நன்மைகளைச் செய்து, அனாதைகளுக்கு அன்னவஸ்திரங்கள் அளித்துக் காப்பாற்றி காட்டுஜாதியாருக்கும் குறவரைப் போல அலைந்து திரிந்து வாழ்கின்ற ஜனங்களுக்கும் தர்மத்தைப் போதித்து வர வேண்டுவதே தர்மமகாமாத்திரரின் அலுவல் என்று கூறப்படுகிறது.

குறிப்புகள்
-----------

1. ↑   (in en) *Early history of Jammu region*. 2010. .
2. ↑   (in en) *A Social History of India*. 2000. .
3. 1 2 3 4  Sen, Sailendra Nath (1999) (in en). *Ancient Indian History and Civilization*. New Age International. பக். 146. பன்னாட்டுத் தரப்புத்தக எண்:9788122411980. .
4. ↑   (in en) *Indian History*. Allied Publishers. பக். 253. பன்னாட்டுத் தரப்புத்தக எண்:9788184245684. .
5. ↑  ஆர். ராமய்யர் (1925). "அசோகனுடைய சாஸனங்கள்". *நூல்*. ஸி. குமாரசாமி நாயுடு ஸன்ஸ். p. 53. 13 நவம்பர் 2021 அன்று பார்க்கப்பட்டது.
**மகாராசகடை பாறை ஓவியங்கள்**, தமிழ்நாடு, கிருட்டிணகிரி மாவட்டத்தில் கிருட்டிணகிரிக்கு அருகில் உள்ள மகாராசகடைப் பகுதியில் காணப்படும் கற்பதுக்கைகளிலும் பிற இடங்களிலும் காணப்படும் ஓவியங்கள் ஆகும். கற்பதுக்கை ஓவியங்கள் அவற்றின் உட்புறத்தில், பின் பகுதியில் உள்ள கற்பலகைகளின் மேற்பரப்பில் வரையப்பட்டுள்ளன. இவ்வோவியங்களில், விலங்குகள், பறவைகள் என்பவற்றின் உருவங்களுடன் மனித உருவங்களும் காணப்படுகின்றன. இங்குள்ள ஓவியங்கள் வெண்ணிறத்தில் அமைந்துள்ளன.

இப்பகுதியில் பூதிகுட்டை என்னும் சிற்றூருக்கு அருகில் காணப்படும் பாறையில் புலியைக் கொன்று வீரச்செயல் புரிபவர்களைப் பாராட்டும் புலிமங்கல ஊர்வலக் காட்சியைக் குறிக்கும் ஓவியங்கள் உள்ளன. புலியின் மேல் மாலையுடன் நிற்கும் வீரர்கள், வாளுடன் செல்லும் வீரர்கள் போன்ற உருவங்கள் இந்த ஓவியத்தில் காணப்படுகின்றன.

இப்பகுதியில் உள்ள ஈசுவரன் குகையில், சிந்துவெளி எழுத்துக்களுக்கும், தமிழ்ப் பிராமி எழுத்துக்களுக்கும் இடைப்பட்ட வகையான எழுத்துக்கள் காணப்படுகின்றன.

மேற்கோள்கள்
-----------

1. ↑  பவுன்துரை, இராசு. 2001, பக். 99
2. ↑  துரைசாமி, ப. மதிவாணன், இரா. 2010, பக். 171
3. ↑  துரைசாமி, ப. மதிவாணன், இரா. 2010, பக். 172

உசாத்துணைகள்
------------

* பவுன்துரை, இராசு. தமிழகப் பாறை ஓவியங்கள், மெய்யப்பன் தமிழாய்வகம், சிதம்பரம், 2001.
* துரைசாமி, ப. மதிவாணன், இரா. தருமபுரி பாறை ஓவியங்களில் சிந்துவெளி எழுத்துக்கள், சேகர் பதிப்பகம், சென்னை, 2010.

இவற்றையும் பார்க்கவும்
----------------------

* தமிழகத்தில் கண்டறியப்பட்ட பாறை ஓவியங்கள்
**கியாரா அத்வானி** (Kiara Alia Advani)  1992 ஜூலை 31 அன்று பிறந்த இந்தி மற்றும் தெலுங்குத் திரைப்படங்களில் முன்னணியில் உள்ள ஒரு இந்திய நடிகை ஆவார். 2014இல் வெளிவந்த *புக்லி* என்றா நகைச்சுவைத் திரைப்படத்தில் நடித்து அறிமுகமான பிறகு, அத்வானி எம். எஸ். தோனி, நெற்ஃபிளிக்சில் வெளிவந்த மெய்ப்பொருள் மூல ஆராய்ச்சிப் படமான *லஸ்ட் ஸ்டோரிஸ்* (2018), மற்றும் தெலுங்கு அரசியல் படமான *பரத் அனே நேனு* (2018) போன்ற பல்வேறு வணிக ரீதியாகவும், விமர்சன ரீதியாகவும் வெற்றிபெற்ற திரைப்படங்களில் நடிக்கத் தொடங்கினார்.

ஆரம்ப வாழ்க்கை மற்றும் பின்னணி
------------------------------

சிந்தி குடும்பத்தைச் சார்ந்த ஜகதீப் அத்வானி மற்றும் ஜெனீவ் ஜாப்ரிக்கு கியாரா அத்வானி மகளாகப் பிறந்தார். ஜகதீப் அத்வானி ஒரு தொழிலதிபர், மேலும் பஞ்சாபி, இசுக்கொட்லாந்து, ஐரியர், போத்துக்கீசர், மற்றும் எசுபானிசு வம்சாவளியைச் சார்ந்தவர். தனது முதல் பெயரான அலியா அத்வானியாக பிறந்த இவர் *புகலி* படத்தில் தனது பெயரை கியாரா அத்வானி என மாற்றினார். இவருக்கு மைஷாலைப் எனும் இளைய சகோதரர் உள்ளார். இவரிடைய தாய்வழி குடும்பத்தின் மூலம் பல பிரபலங்கள் இவருக்கு உறவினர் ஆவார்கள். நடிகர்கள் அசோக் குமார் மற்றும் சயீத் ஜாஃப்ரி ஆகியோர் முறையே, இவரது தாத்தா பாட்டியும் பெரிய மாமாவும் ஆவார், அதே போன்று ஷாஹீன் ஜாஃப்ரி மற்றும் நடிகை ஜூஹி சாவ்லா இவருடைய அத்தையாவார்கள்.

தொழில்
------

அத்வானி 2014இல் வெளிவந்த கபீர் சதானந்த் இயக்கிய புக்லி என்ற நகைச்சுவைத் திரைப்படத்தில் அறிமுகமானார். இத்திரைப்படத்தில் புதியவர்களான மோகித் மார்வா, விஜேந்தர் சிங் பெனிவால் , அர்பி லம்பா மற்றும் ஜிம்மி ஷெர்கில் ஆகியோருடன் நடித்திருந்தார், இத்திரைப்படம் கலவையான விமர்சனத்தையே பெற்றது. அதேசமயம், தனது நடிப்புக்காக பொதுவாக நேர்மறையான விமர்சனங்களைப் பெற்றார். அத்வானி, நடிகர் ராம் சரண் உடன் "வினயா வித்யா ராமா" என்ற ஒரு தெலுங்கு படத்தில் நடித்தார்.

குறிப்புகள்
-----------

1. 1 2  "Salman Khan renamed Fugly actress as Kiara Advani". *India Today*. 3 June 2014. .
2. 1 2 3  Gupta, Priya (5 May 2014). "My father saw '3 Idiots' and decided to let me do what I wanted to: Kiara Advani". *Times of India*. 11 May 2014 அன்று பார்க்கப்பட்டது.
3. ↑
4. ↑  Kiara Advani's unseen side
5. ↑  "Kiara Advani's Unknown Facts Photos". *The Times of India* (ஆங்கிலம்). 27 September 2016. 16 June 2019 அன்று பார்க்கப்பட்டது.
6. ↑  Agrawal, Stuti (26 May 2014). "Having a film background can only get you to meet the right people: Kiara Advani". *The Times of India*. 1 June 2014 அன்று பார்க்கப்பட்டது.
7. ↑  "Gene Junction: Kiara Alia Advani". *Verve Magazine*. 2 February 2016. 2 February 2016 அன்று பார்க்கப்பட்டது.
8. ↑  Taran Adarsh (13 June 2014). "Movie Review: 'Fugly' (2014)". Bollywood Hungama. 15 June 2014 அன்று பார்க்கப்பட்டது.
9. ↑  "Ram Charan-Boyapati Srinu’s upcoming film is slated for a Pongal release". *The Times of India*. 16 June 2018. .

வெளி இணைப்புகள்
---------------

விக்கிமீடியா பொதுவகத்தில்,  
 ***Kiara Advani***   
என்பதின் ஊடகங்கள் உள்ளன. 

* டுவிட்டரில் கியாரா அத்வானி
* இணையத் திரைப்பட தரவுத்தளத்தில் கியாரா அத்வானி
**கியார்கு ஆத்தோ கெர்மனோவிச் சுத்ரூவ (Georg Otto Hermann Struve)** (உருசியம்: Георг Германович Струве; 29 திசம்பர் 1886 – 10 ஜூன் 1933) ஒரு செருமானிய வானியலாளர் ஆவார். இவர் எர்மன் சுத்ரூவ அவர்களின் மகனாவார்.

கியார்கு 1886 இல் முந்தைய உருசிய பேர்ரசைச் சார்ந்த உரோமனோவ் அரசு குடும்பத்தில் சாரோசுகோயெ செலோவில் பிறந்துள்ளார்.இந்த இடம் புனித பீட்டர்சுபர்கு நடுப்பகுதியில் இருந்து 26 கி.மீ தொலைவில் அமைந்துள்ளது. இவரது குடும்பம் 1895 இல் கோனிக்சுபர்குக்கு குடிபெயர்ந்துள்ளது. அங்குள்ல பள்ளியில் படித்த பிறகு இவர் 1905 முதல் 1910 வரை பெர்லின் பல்கலைக்கழகத்திலும் ஐடெல்பர்கு பல்கலைக்கழகத்திலும் பயின்றுள்ளார். இவர் 1910 முனைவர் பட்டம் பெற்றதும் அங்கு 1914 வரை 1போன் வான்காணகத்திலும் அம்பர்கு-பெர்கேடோர்ஃப் வான்காணகத்திலும் பணிபுரிந்துள்ளார். பிரகு வில்கெல்ம்சாவெனில் இருந்த நாவாயியல் வான்காணகத்தில் 1914 முதல் 1919 வரை பணிபுரிந்தார். பின்னர், இவர் தன் தந்தையார் எர்மன் சுத்ரூவ நிறுவிய பெர்லின் பாபேல்சுபர்கு வான்காணகத்தில் 1919இல் சேர்ந்தார். இங்கே இவர் வான்கோள இயக்கவியலைப் பயின்று தன் தந்தையாருடன் பணிபுரியலானார்.அப்போது காரிக்கோள், யுரேனசு (வருணன்) ஆகியவற்றின் இயக்கங்களை ஆய்வு செய்தார். காரிக்கோளின் நிலாக்களை நோக்கிட இவர் இலிக் வான்காணகத்துக்குச் சென்றார். அங்கே இவர் தன் ஒன்றுவிட்ட உறவினர் ஆட்டோ சுத்ரூவவைச் சந்தித்தார். இதே நோக்கத்துக்காக இவர் தென்னாப்பிரிக்காவில் உள்ள ஒன்றிய வான்காணகத்துக்கு 1926 இல் சென்றார். அங்கே இவர் தரமுள்ள காரி நிலாக்களின் உருப்படிமங்களைப் படம்பிடித்தார். இவர் 1930 வாக்கில் ஈராசு பரப்புரையில் கலந்துகொண்டு குறுங்கோள் 433 ஈராசு நோக்கிடுகளைப் பயன்படுத்தி, சூரிய இடமாறு தோற்றப் பிழையைக் கண்டுபிடித்தார். சுத்ரூவ அமெரிக்க வான்காணகங்களையும் பயன்கொண்டுள்ளார். ய்ரெக்கேசு வான்காணகத்தில் தனொன்றுவிட்ட உரனிர் ஆட்டொவை மீண்டும் சந்தித்து தன் தாத்தா ஆட்டோ வில்கெல்ம் வான் சுத்ரூவ அவர்களின் சீட்டா காங்கிரீ எனும் சிக்கலான பன்மை விண்மீன் அமைப்பின் நோக்கிடுகளை மீள பகுத்தாய்ந்துள்ளார்.

இவர் பிரசியத் தளபதியின் மகளாகிய மேரி வான் மோக்கை மணந்தார். இவர்களுக்கு இருமகன்கள் உண்டு. இவரில் வில்பிரீடு செருமனியிலுள்ள வில்கெல்ம்சாவெனில் 1914 இல் பிறந்தார்.செருமனியிலுள்ல கார்ல்சுருகேவில் 1992 இல் இறந்தார். மற்றொரு மகன் இரீன்கார்த் ஆவார். வில்பிரீடு வானியலிலும் ஒலியியலிலும் ஈடுபட்டார். இரீன்கார்த் இரண்டாம் உலகப் போரில் 1943 இல் இறந்தார். On May 28, 1933, Georg Struve was taken to the hospital with an acute pneumonia and died on June 10.

மேற்கோள்கள்
-----------

1. 1 2  Wilhelm Brüggenthies, Wolfgang R. Dick (2005). *Biographischer Index der Astronomie*. Verlag Harri Deutsch. பக். 427. பன்னாட்டுத் தரப்புத்தக எண்:3-8171-1769-8. . 
[*தொடர்பிழந்த இணைப்பு*]
2. 1 2  V. K. Abalkin *et al.* Struve dynasty பரணிடப்பட்டது மே 14, 2011 at the வந்தவழி இயந்திரம் (in Russian), St. Petersburg University
3. ↑  John Lankford (1997). *History of astronomy: an encyclopedia*. Taylor & Francis. பக். 500. பன்னாட்டுத் தரப்புத்தக எண்:0-8153-0322-X. .
4. 1 2  Otto Struve. "Georg Struve, 1886-1933". *Publications of the Astronomical Society of the Pacific* **45** (268): 289. doi:10.1086/124372. Bibcode: 1933PASP...45..289S.
5. ↑  Artemenko, T. G.; Balyshev, M. A.; Vavilova, I. B. (2009). "The struve dynasty in the history of astronomy in Ukraine". *Kinematics and Physics of Celestial Bodies* **25** (3): 153. doi:10.3103/S0884591309030040. Bibcode: 2009KPCB...25..153A.
**கிம் ஜோன்** (ஆங்கில மொழி: *Kim Joon*) (பிறப்பு: பெப்ரவரி 3, 1984) ஒரு தென் கொரிய நாட்டு நடிகர், விளம்பர நடிகர் மற்றும் பாடகர் ஆவார். இவர் பாய்ஸ் ஓவர் பிளவர்ஸ், என்ட்லேஸ் லவ் போன்ற தொடர்களில் நடித்ததன் மூலம் புகழ் பெற்ற நடிகர் ஆனார். இவர் 2014ஆம் ஆண்டு லுபின் III என்ற திரைப்படத்தில் நடித்துள்ளார். இவர் பல பாடல்கள் பாடியுள்ளார் என்பது குறிப்பிடத்தக்கது.

ஆரம்ப வாழ்க்கை
--------------

கிம் 2007ஆம் ஆண்டு ரி மாஸ் என்ற ஆண்கள் குழுவில் பாடகர் மற்றும் பாடல் எழுத்தாளராக கொரியன் பொழுதுபோக்கு துறையில் அறிமுகமானார். 2009 ஆம் ஆண்டு ஒளிபரப்பான பாய்ஸ் ஓவர் பிளவர்ஸ் என்ற தொடரில் நான்கு கதாநாயகர்களில் ஒருவராக நடித்தார், அந்த தொடர் மிகவும் வெற்றி பெற்றது அந்த தொடரில் இவர் தனது குழுவுடன் பாடலும் பாடியுள்ளார். என்ட்லேஸ் லவ் (2014), சிட்டி ஒப் தி சன் (2015) போன்ற சில தொடர்களில் நடித்தார்.

2013ஆம் ஆண்டு இவர் நடித்த பாய்ஸ் ஓவர் பிளவர்ஸ் என்ற தொடரில் தமிழில் மொழிமாற்றம் செய்யப்பட்டு புதுயுகம் தொலைக்காட்சியில் ஒளிபரப்பானது. என்பது குறிப்பிடத்தக்கது.

வெளி இணைப்புகள்
---------------

* Twitter
* Profile Nate
* T-MAX Official Website பரணிடப்பட்டது 2010-03-26 at the வந்தவழி இயந்திரம்
* T-MAX Official Website பரணிடப்பட்டது 2013-08-15 at the வந்தவழி இயந்திரம்
* Go!T-MAX
* Serendipity
* T-Max Daum
**நிஷி வாசுதேவா**, (பிறப்பு 30 மார்ச் 1956) இந்தியாவின் தில்லியைச் சேர்ந்த வணிக நிர்வாகியும், இந்திய பொதுத்துறை நிறுவனமான இந்துஸ்தான் பெட்ரோலியம் நிறுவனத்தின் (HPCL)  முன்னாள் தலைவர் மற்றும் முதன்மை நிர்வாக இயக்குனராக, 1 மார்ச் 2014 முதல் 31 மார்ச் 2016 வரை பொறுப்பேற்று வழிநடத்தின பெண் தலைவருமாவார். இந்நிறுவனம் இந்தியஅரசுக்குச் சொந்தமான எண்ணெய் மற்றும் எரிவாயு நிறுவனமாகும். மேலும் இந்திய பொதுத்துறை நிறுவனங்களில் வருவாய் அடிப்படையில் நான்காவது பெரிய நிறுவனமாகும். நவரத்னா பொதுத்துறை நிறுவனத்திற்கு தலைமை தாங்கும் முதல் பெண்மணி என்ற பெருமையையும் இவர் பெற்றுள்ளார்.

கல்விப்பின்னணி
--------------

நிஷி, தனது பள்ளிக்கல்வியை லொரேட்டோ கான்வென்ட் பள்ளி, டெல்லியிலும், தில்லி பல்கலைக்கழகத்துடன் இணைக்கப்பட்ட மகளிர் கல்லூரியான சீமாட்டி சிறீ ராம் கல்லூரியில் இளங்கலை படிப்பில், கௌரவ பொருளாதாரம் சார்ந்து 1972 முதல் 1975 ஆண்டு வரை படித்துள்ளார். மேலும் 1977 ஆம் ஆண்டு கொல்கத்தா இந்திய மேலாண்மை நிறுவனத்தில் முதுகலை வணிக மேலாண்மை பட்டமும் பெற்றுள்ள பட்டதாரியுமாவார்.

தொழில்
------

நிஷி, இன்ஜினியர்ஸ் இந்தியா நிறுவனத்தில் தனது தொழில் வாழ்க்கையை தொடங்கியுள்ளார். இந்நிறுவனம் பெட்ரோலிய துறையுடன் சம்பந்தப்பட்டுள்ளது.

1979 ஆம் ஆண்டு முதல் அத்துறையில் இல்ல பல்வேறு நிறுவனங்களில் பணிபுரிந்து, 1994 ஆம் ஆண்டு முதல் 2000 ஆவது ஆண்டு வரை பல்வேறு துறைகளின் தலைமைப் பொறுப்பை ஏற்று திறம்பட நடத்தியுள்ளார், வாடிக்கையாளர் சேவை மற்றும் உற்பத்தி துறை மற்றும் பெருநிறுவன மூலோபாயத்துறை போன்றவைகளில் பொது மேலாளராகவும்,  தகவல் அமைப்பு, எல்பிஜி மற்றும் சந்தைப்படுத்தல் பிரிவுகளில் நிர்வாக இயக்குநராகவும் பணிபுரிந்துள்ளார். 

முதன்மை நிர்வாக இயக்குனராக பதவியேற்பதற்கு முன்பு, சந்தைப்படுத்தல் மற்றும் சந்தைப்படுத்தல் ஒருங்கிணைப்பு பிரிவின்  இயக்குநராகவும் பணிபுரிந்துள்ளார்,  மொத்தமாக பெட்ரோலியத் துறையில் முப்பது ஆண்டுகளுக்கும் மேலான அனுபவம் கொண்ட இவர், தற்போது, ஹிட்டாச்சி எனர்ஜி இந்தியா லிமிடெட், எல்&டி இன்ஃப்ரா கிரெடிட் லிமிடெட், எச்சிஎல் டெக்னாலஜிஸ் லிமிடெட், எல்&டி ஃபைனான்ஸ் லிமிடெட், எல்&டி இன்ஃப்ராஸ்ட்ரக்சர் ஃபைனான்ஸ் கம்பெனி லிமிடெட், ஏட்ரியா கன்வர்ஜென்ஸ் டெக்னாலஜிஸ் லிமிடெட் ஆகியவற்றின் இயக்குநராக பணிபுரிந்து வருகிறார். மேலும் இத்துறையில் பல்வேறு விருதுகளையும் நிஷி பெற்றுள்ளார்.

மேற்கோள்கள்
-----------

1. ↑  Mahajan, Anilesh S. (31 August 2014). "Leading the Way". Business Today.. பார்த்த நாள்: 20 August 2018.
2. ↑  "Nishi Vasudeva to take over as HPCL chief". *The Times of India*. 22 August 2013.
3. ↑  "Nishi Vasudeva". *Fortune* (ஆங்கிலம்). 2015-09-14. 2019-01-03 அன்று மூலம் பரணிடப்பட்டது. 2019-01-03 அன்று பார்க்கப்பட்டது.
4. ↑  "Nishi Vasudeva selected to head HPCL". Zee News. 21 August 2013.
5. ↑  "HPCL head,the first woman ever to head a Navratna PSU". The Statesman. 22 August 2013.
6. ↑  "Nishi Vasudeva takes over as HPCL chief". *Business Standard India*. .
7. ↑  "Press Release: Ms. Nishi Vasudeva appointed as Director (Marketing) of HPCL". HPCL official website.
8. ↑  "Nishi Vasudeva likely to be HPCL's first woman chief". The Hindu Business Line. 21 August 2013.
50 மீட்டர் நீளமுள்ள உள்ளக நீச்சற் குளம்
**நீச்சற் குளம்** என்பது, தொட்டி போன்ற அமைப்புக்களில் தேக்கி வைக்கப்பட்டுள்ள செயற்கைக் குளம் ஆகும். இது, நீச்சல் தொடர்பான போட்டி, பொழுதுபோக்கு, நீர்ப் பாய்ச்சல் அல்லது வேறு குளியல் தேவைகளுக்குப் பயன்படுகிறது.

நீச்சற் குளங்கள் தனிப்பட்டவர்களால் தங்கள் சொந்தத் தேவைக்கு அல்லது பலருக்குப் பொதுவாக அமைக்கப்படலாம். சொந்தத் தேவைக்கான நீச்சற் குளங்கள் பொதுவாக தனிப்பட்டவர்களின் வசிப்பிடங்களிலேயே காணப்படுகின்றன. உலகின் பல பகுதிகளில் தனிப்பட்ட நீச்சற் குளத்தைக் கொண்டிருப்பது ஒரு தகுதியாகக் கருதப்படுகிறது. பொதுக் குளங்களும் கூட, ஒரு குறிப்பிட்ட குழுவினரின் பயன்பாட்டுக்காக மட்டும் இருக்கக்கூடும். இத்தகைய குளங்கள், பாடசாலைகள், விளையாட்டுச் சங்கங்கள், அடுக்குமாடி வீட்டுத் தொகுதிகள், தங்கு விடுதிகள் போன்ற இடங்களில் காணப்படுகின்றன. இவை தவிர எவரும் பயன்படுத்தக்கூடிய நீச்சற் குளங்களும் உள்ளன.

அமைப்பு
-------

மெக்சிக்கோவில் தனியார் வீடொன்றில் உள்ள நீச்சற் குளம். இது செவ்வகம் அல்லாத வடிவத்தில் உள்ளது.
நீச்சற் குளங்கள் பல வடிவங்களில் உள்ளன. போட்டிகளுக்குப் பயன்படக்கூடிய நீச்சற் குளங்கள் பெரும்பாலும் செவ்வக வடிவம் கொண்டவை. போட்டிகளுக்கும், போட்டிகளுக்கான பயிற்சி அளிப்பதற்கும் பயன்படுவதனால் பாடசாலைகள், விளையாட்டுச் சங்கங்கள் போன்ற இடங்களில் காணப்படும் குளங்கள் செவ்வக வடிவம் உள்ளவையாகவே அமைக்கப்படுகின்றன. இவற்றின் நீள, அகலங்களும் குறிப்பிட்ட விதிகளுக்கு அமையவே இருப்பது வழக்கம். பொழுது போக்குத் தேவைகளுக்கான குளங்கள் பல வகையான வடிவங்களில் அமைக்கப்படுவது உண்டு. இத்தகைய குளங்களைத் தனியார் வீடுகளிலும், தங்கு விடுதிகளிலும் காண முடியும். இவ்வாறான நீச்சற் குளங்கள் பல இடங்களில் நிலத் தோற்ற வடிவமைப்பின் ஒரு பகுதியாகவே அமைவதுண்டு. இதனால் இவை செயற்பாட்டுத் தேவைகளை மட்டுமன்றிச் சூழலை அழகூட்டுவதற்கும் உதவுகின்றன.

அமைவிடம்
--------

நீச்சற் குளங்கள் கட்டிடங்களுக்கு உள்ளேயோ, வெளியேயோ அமையலாம். பொதுவாக நல்ல காலநிலையைக் கொண்டிராத இடங்களில் நீச்சற் குளங்கள் மூடிய கட்டிடங்களுக்கு உள்ளேயே அமைக்கப்படுகின்றன. தேவை ஏற்படுமிடத்து இக் கட்டிடங்கள் வளிப் பதனம் செய்யப்படுகின்றன அல்லது வெப்பமூட்டப் படுகின்றன. நல்ல காலநிலை உள்ள இடங்களில், சிறப்பாக பொழுதுபோக்குக்கு உரிய குளங்கள் கட்டிடங்களுக்கு வெளியே அழகிய சூழலில் அமைக்கப்படுவதே வழக்கம்.
**நீகாட்டா** ஜப்பான் நாட்டிலுள்ள ஒரு கடல் சார்ந்த மாநிலம் ஆகும். நீகாட்டாவின் தலைநகரம் நீகிட்டா ஆகும். இங்கு ஒரு துறைமுகம் உள்ளது. இந்நகரின் உள்ள மக்கள்தொகை 807450. மக்கள்தொகை அடர்த்தி 1110/ச.கி.மீ. இந்நகரின் மொத்த பரப்பளவு 726.45ச.கி.மீ.

வரலாறு
------

நீகாட்டா நகர அரசு 1889ல் உருவாக்கப்பட்டுள்ளது. பின் 2005ஆம் ஆண்டு பல நகரங்கள் நீகாட்டாவுடன் இணைக்கப்பட்டு தற்போது 810000 மக்கள் வாழ்கின்றனர். ஹொன்சுவின் ஜப்பான் கடல் கடற்கரை உருவாக்கப்பட்டது. 16 ஆம் நூற்றாண்டில், நிக்காடா எனும் துறைமுகம் ஷினனோ ஆற்றின் முகப்பில் நிறுவப்பட்டது, அதே நேரத்தில் அனோகோ ஆற்றின் முகப்பில் நெட்டரி என்ற பெயரில் ஒரு துறைமுக நகரம் உருவாக்கப்பட்டது. செங்குகோ காலத்தின் போது யூசுகி கென்ஷின் ஆட்சியின் கீழ் இந்த பகுதி பரந்திருந்தது. 17 ஆம் நூற்றாண்டில் நிக்காடாவின் பிரதான தீவில் ஒரு கால்வாயின் அமைப்பு கட்டப்பட்டது.

1858 ஆம் ஆண்டில், யப்பான்-அமெரிக்கா இன் அமிட்டி மற்றும் வர்த்தக ஒப்பந்தப்படி சர்வதேச வர்த்தகத்திற்காக திறக்கப்பட்ட ஐந்து துறைமுகங்களில் ஒன்றாக நீக்காடா நியமிக்கப்பட்டது. 1886 ஆம் ஆண்டில், முதல் பந்தாய் பாலம் ஷிநானோ ஆற்றின் குறுக்கே கிழக்கில் நிக்காடாவின் குடியிருப்புகளையும் மேற்கில் நட்டாரி யையும் இணைக்க கட்டப்பட்டது. 1914 இல் நிக்காடா நெட்டரி இணைக்கப்பட்டது.

20ம் நூற்றாண்டு
---------------

இரண்டாம் உலகப் போரின்போது டோக்கியோவின் தலைநகரங்களுக்கும் ஜப்பானின் கடலுக்கும் இடையில் நிக்காடாவின் மூலோபாய இடம் குடியேறியவர்களுக்கும் இராணுவத்தினருக்கும் ஆசிய கண்டத்தில் இடமாற்றம் செய்வதற்கான ஒரு முக்கிய அம்சமாக இருந்தது. 1945 ஆம் ஆண்டில், போர் முடிவுக்கு வந்தவுடன், ஹைகிஷீமா, கோகுரா, மற்றும் நாகசாகி ஆகிய நான்கு நாடுகளில் ஒன்றான நிக்காடா ஜப்பானில் சரணடைந்தால் அணுகுண்டுக்கு இலக்குகளை எடுத்தது.

1950 ஆம் ஆண்டில், நீகாட்டா நிலையம் கட்டுமான நிறைவு, பண்டாய் பாலம் இருந்து நகர பகுதியில் விரிவாக்கம் செய்யப்பட்டது. 1955 ல் பேரழிவுகரமான தீவு நகரத்தின் பெரும்பகுதி தீ விபத்தால் சிதையுண்டது. பின் இறுதியில் நகரம் மீண்டும் கட்டமைக்கப்பட்டது.

1964 ஜூன் 16, இல், ஜப்பானை ஒரு பெரிய நிலநடுக்கம் ஏற்ப்ட்டது. , 7.5 ரிக்டர் அளவுகோல்லில் நிலநடுக்கம் ஆக பதிவாகியது. 29 பேர் இறந்ததோடு பெரிய அளவிலான சொத்து சேதத்தை ஏற்படுத்தியது, 1,960 கட்டிடங்கள் முற்றிலும் தரைமட்டமாயின. 6,640 கட்டிடங்கள் பகுதியாக சேதமாயின. 

1965, நீகாட்டாவில் பாயும் அகானோ ஆறு வழியாக ஷியா மின் நிறுவன இரசாயன ஆலையில் இருந்து மீத்தைல் மெர்குரி என்ற மாசுபட்ட வாயு காற்றில் கலந்தது. 690 க்கும் அதிகமான மக்கள் மினமாட்டா நோய் அறிகுறிகளை வெளிப்படுத்தினர், இந்த நோயானது நீகாட்டா மினமாட்டா நோயாக அறியப்பட்டது.

புவியியல் அமைப்பு
-----------------

நீக்காடா ஜப்பான் கடலோர கடலில் ஒரு வளமான கரையோரப் பள்ளத்தாக்கில் அமைந்துள்ளது. ஷிநானோ நதி மற்றும் அகோனோ ஆறு நகரம் இடையே பாய்கிறது. நீக்காடா நகர் குறைந்த கடல் மட்டம் மற்றும் ஏராளமான நீர் வெள்ளம் கட்டுப்பாட்டு மற்றும் நிலச் சீர்திருத்தங்கள் ஆகியவை அதன் வரலாற்றின் முழுப்பகுதிக்குமான முக்கிய பிரச்சினைகள்.

காலநிலை
-------

நீக்காட்டா நகரம் அதிக மழைப்பொழிவை பெறுகிறது, பெரும்பாலும் மழை வடிவில் உள்ளது. சராசரியாக, நிக்காடா நகரம் ஒவ்வொரு ஆண்டும் சுமார் 269 நாட்கள் மழை பெய்கிறது. சுமார் 170 நாட்கள் மழை அல்லது பனிப்பொழிவு 1 மில்மீட்டர் அளவிற்கு பெய்கிறது. ஜூலை மாதத்தில் மழைப்பொழிவு அதிக அளவில் இருக்கிறது. அதே போல் குளிர்கால மாதங்கள், குறிப்பாக நவம்பர் மற்றும் டிசம்பர் மாதங்களில் அதிக மழை பெய்கிறது.
நீக்க வினையின் மூலம் சல்புருரிக் அமிலம் மற்றும் வெப்பத்தை பயன்படுத்தி சைக்ளோஹெக்சனால் சைக்ளோஹெக்சினாக மாறுதல்
**நீக்க வினை** (*Elimination reaction*) என்பது ஒரு வகை கரிம வேதி வினை ஆகும். இவ்வினையில் மூலக்கூறு ஒன்றில் இருந்து இரண்டு பிரதியீடுசெய் பொருட்கள் நீக்கப்படுகின்றன. இது ஒரு படி அல்லது இரு படிகளில் நிகழ்கிறது. ஒரு படியில் நிகழும் வினை **E2 வினை** எனப்படும், இரு படியில் நிகழும் வினை **E1 வினை** எனப்படும். எண்கள் இங்கு பொறிமுறையின் படிகளின் எண்ணிக்கையைக் குறிக்கவில்லை, மாறாக எதிர்வினையின் இயக்கவியலைக் குறிக்கின்றன: E2 என்பது இரட்டைமூலக்கூற்று (இரண்டாவது-வரிசை), E1 ஒற்றைமூலக்கூற்று (முதல்-வரிசை) ஆகும்.

ஐதரசன் நீக்குதல் (H+)
---------------------

பெரும்பாலான கரிம வேதியியல் நீக்க வினைகளில் குறைந்தது ஒரு ஐதரசன் அணு நீக்கமடைந்து இரட்டை பிணைப்பு உண்டாகிறது.

E2 பொறிமுறை
-----------

1920 களில், சர் கிறித்தோபர் இங்கோல்டு விசித்திரமான வேதியியல் எதிர்வினை ஒன்றை விளக்க E2 பொறிமுறையை மாதிரியை முன்மொழிந்தார்: E2 என்பது "இரட்டைமூலக்கூற்று நீக்கத்தைக்" குறிக்கிறது. இவ்வினை ஒரு-படி பொறிமுறையை உள்ளடக்கியது, இதில் "கார்பன்-ஐதரசன்" மற்றும் "கார்பன்-ஆலசன்" பிணைப்புகள் உடைந்து இரட்டைப் பிணைப்பை (*C=C Pi bond*) உருவாக்குகின்றன.

Scheme 1. E2 reaction mechanismScheme 1. E2 reaction mechanism

மேற்கோள்கள்
-----------

1. ↑  March, Jerry (1985), *Advanced Organic Chemistry: Reactions, Mechanisms, and Structure* (3rd ed.), New York: Wiley, ISBN 0-471-85472-7
**34டி/கேல்** (*34D/Gale*) என்பது வால்டெர் பிரடெரிக் கேல் (சிட்னி, ஆத்திரேலியா) 1927 ஆம் ஆண்டு சூன் 7 ஆம் நாள் சூரியக்குடும்பத்தில் கண்டறிந்த ஒரு காலமுறை வால்வெள்ளி ஆகும். இரண்டாவது முறையாக இவ்வால்வெள்ளி 1938 ஆம் ஆண்டு சூரியக்குடும்பத்தில் காட்சியளிக்கும் என்று கேல் கணக்கிட்டார். ஆனால் அவரால் அதைக் காணமுடியவில்லை. மறு கணக்கீட்டை மேற்கொண்ட லெனாண்ட் இ கன்னிங்காம் அதே ஆண்டின் பின்னாளில் இவ்வால்வெள்ளியைக் கண்டார்.

கணக்கீடுகளின்படி 1949 ஆம் ஆண்டு மீண்டும் காட்சிக்கு வரும் என்று எதிர்பார்க்கப்பட்டது. ஆனால் மீண்டும் இந்நட்சத்திரத்தைச் சூரியக்குடும்பத்தில் காண இயலவில்லை. இனிமேல் காணமுடியும் என்பதற்குரிய சாதகமான சூழலும் ஒருபோதும் காணப்படவில்லை. எனவே இவ்வால்வெள்ளியை இறந்த விண்மீன் என்ற வகையில் வகைப்படுத்தியுள்ளார்கள்.

மேற்கோள்கள்
-----------

1. ↑  "JPL Small-Body Database Browser: 34D/Gale". Jet Propulsion Laboratory. 1938. 2010-02-28 அன்று பார்க்கப்பட்டது.

வெளி இணைப்புகள்
---------------

* Orbital simulation from JPL (Java) / Horizons Ephemeris
* 34D at Kronk's Cometography பரணிடப்பட்டது 2016-03-23 at the வந்தவழி இயந்திரம்
* 34D at Kazuo Kinoshita's Comets
* 34D at Seiichi Yoshida's Comet Catalog
போரோசிலிக்கேட் கண்ணாடிப் பொருட்கள். ஒரு சோதனைக்குளாயும், இரண்டு முகவைகளும்).
**போரோசிலிக்கேட் கண்ணாடி** என்பது சிலிக்கா, போரான் ஒட்சைட்டு ஆகியவற்றை முதன்மைக் கண்ணாடி உருவாக்கச் சேர்பொருளாகக் கொண்டுள்ள ஒருவகைக் கண்ணாடி ஆகும். போரோசிலிக்கேட் கண்ணாடிகள் மிகக் குறைந்த வெப்ப விரிவுக் குணகம் கொண்டது. இதனால் பிற கண்ணாடி வகைகளை விடக் கூடுதலான வெப்ப அதிர்ச்சியைத் தாங்கும் தன்மை இதற்கு உண்டு. இவ்வகைக் கண்ணாடிகள் குறைவான வெப்பத் தகைப்புக்களுக்கு உட்படுபவை.

வரலாறு
------

19 ஆம் நூற்றாண்டில் செருமன் கண்ணாடி உற்பத்தியாளரான ஒட்டோ இசுக்காட் (Otto Schott) என்பவர் முதன் முதலில் போரோசிலிக்கேட் கண்ணாடியை உருவாக்கினார். 1893 ஆம் ஆண்டில் இக்கண்ணாடி ""துரான்" என்னும் வணிகப் பெயரில் விற்பனை செய்யப்பட்டது. 1915 ஆம் ஆண்டில் "கோர்னிங் கிளாஸ் வேர்க்ஸ்" என்னும் நிறுவனம் இவ்வகைக் கண்ணாடியை "பைரெக்சு" என்னும் வணிகப்பெயரில் அறிமுகப்படுத்திய பின்னர், ஆங்கிலம் பேசும் நாடுகளில் இப்பெயர் போரோசிலிக்கேட் கண்ணாடிக்கான இன்னொரு பெயராக நிலைத்து விட்டது. ஐரோப்பாவின் பைரெக்சு உற்பத்தியாளர்களான "ஆர்க் இன்டர்நசனல்" தமது சமையலறைப் பொருட்களின் உற்பத்தியில் போரோசிலிக்கேட் கண்ணாடிகளைப் பயன்படுத்துகிறார்கள். ஆனால், பைரெக்சின் ஐக்கிய அமெரிக்க உற்பத்தியாளர் தமது சமையலறைப் பொருட்களை செம்பதச் சோடாச் சுண்ணக் கண்ணாடியைப் பயன்படுத்திச் செய்கின்றனர். இதனால் சமையலறைப் பாத்திரங்கள் தொடர்பில் பைரெக்சு என்பது போரோசிலிக்கேட் கண்ணாடியை மட்டும் குறிக்காது. ஆய்வுகூடக் கண்ணாடிப் பொருட்களைப் பொறுத்தவரை, பைரெக்சு, போமெக்சு, துரான், கிமாக்சு போன்ற பெயர்கள் எல்லாமே போரோசிலிக்கேட் கண்ணாடியைக் குறிக்கின்றன.

  

பெரும்பாலான போரோசிலிக்கேட் கண்ணாடிகள் நிறமற்றவை. 1986 ஆம் ஆண்டில் பால் டிரௌட்மன் என்பவர் தனது "நோர்த்ஸ்ட்டார் கிளாஸ்வேர்க்ஸ்" என்னும் கண்ணாடித் தொழிலகத்தைத் தொடங்கியபோது போரோசிலிக்கேட் நிறக் கண்ணாடிகளும் அறிமுகமாயின.

  

கண்ணாடித் தராரிப்பில் வழமையாகப் பயன்படும் குவாட்சு, சோடியம் காபனேட்டு, கல்சியம் காபனேட்டு போன்றவற்றுடன், போரானும் போரோசிலிக்கேட் கண்ணாடி உற்பத்தியில் பயன்படுகிறது. பொதுவாக இவ்வகைக் கண்ணாடியில், 70% சிலிக்கா, 10% போரான் ஒட்சைட்டு, 8% சோடியம் ஒட்சைட்டு, 8% பொட்டாசியம் ஒட்சைட்டு, 1% கல்சியம் ஒட்சைட்டு என்பன உள்ளன. பொதுவான கண்ணாடிகளைவிட போரோசிலிக்கேட் கண்ணாடிகளைச் செய்வது கடினமானது. ஆனாலும், இதன் சிறப்பான நீடித்து உழைக்கும் தன்மை, வேதிப்பொருட்களால் தாக்கப்படாமை, கூடிய வெப்பம் தாங்கும் தன்மை என்பன இவ்வகைக் கண்ணாடிகள் ஆய்வுகூடப் பொருட்கள், சமையலறைப் பொருட்கள், மின் விளக்குகள், தீத்தடுப்புக் கண்ணாடிகள் போன்றவற்றின் உற்பத்தியில் பெரிதும் பயன்படுகின்றன.
**போர்சு-திரெக்செல் வளையமாக்கல்** *(Borsche–Drechsel cyclization)* என்பது டெட்ரா ஐதரோகார்பசோல்களை தயாரிக்க உதவும் ஒரு வேதிவினையாகும். இவ்வினையில் வளையயெக்சனோன் அரைல் ஐதரசோன்கள் அமில வினையூக்க வளையமாக்கல் வினைக்கு உட்படுத்தப்படுகின்றன. முதன்முதலில் 1888 ஆம் ஆண்டு எட்மண்டு திரெக்செல் இவ்வினையைக் குறித்து விவரித்தார். 1908 ஆம் ஆண்டு வால்டர் போர்சேவும் இவ்வினையைக் குறித்து தெரிவித்தார்

 போர்சு-திரெக்செல் வளையமாக்கல். 

போர்சே-திரெக்செல் கார்பசோல் தயாரிப்பு வினையின் நடுப் படிநிலையே போர்சு-திரெக்செல் வளையமாக்கல் வினையாகும். அங்கு முதல்படிநிலையில் பீனைல் ஐதரசீன் வளையயெக்சனோனுடன் சேர்த்து சுருக்கவினைக்கு உட்படுத்தப்பட்டு வளைய்யெக்சனோன் பீனைல் ஐதரசீன் உருவாக்கப்படுகிறது. கடைசி படிநிலையில் விளையும் டெட்ரா ஐதரோகார்பசோல் ஆக்சிசனேற்றப்பட்டு கார்பசோல் உருவாகிறது.

 போர்சே-திரெக்செல் கார்பசோல் தயாரிப்பு

மேற்கோள்கள்
-----------

1. ↑  E. Drechsel (1888). "Ueber Elektrolyse des Phenols mit Wechselströmen" (in de). *J. Prakt. Chem.* **38** (1): 65–74. doi:10.1002/prac.18880380105.
2. ↑  W. Borsche (1908). "Ueber Tetra- und Hexahydrocarbazolverbindungen und eine neue Carbazolsynthese. (Mitbearbeitet von. A. Witte und W. Bothe.)" (in German). *Justus Liebigs Ann. Chem.* **359** (1–2): 49–80. doi:10.1002/jlac.19083590103.
ராஜ் நிவாஸ் (ஆளுநர் மாளிகை புதுச்சேரி நுழைவுவாயில் ) 
ஆளுநர் மாளிகை புதுச்சேரி 1900
ராஜ் நிவாஸ் அல்லது ஆளுநர் மாளிகை புதுச்சேரி என்பது புதுச்சேரி ஒன்றிய பிரதேசத்தின் தலைநகரமான புதுச்சேரியில் அமைந்துள்ளது. புதுச்சேரி ஒன்றிய பிரதேசத்தின் துணைநிலை ஆளுநர் அதிகாரப்பூரவ அரசாங்க வசிப்பிடம் ஆகும். முற்காலத்தில் பிரெஞ்சு இந்தியா அரசாங்கத்தின் ஆளுநர்களின் அரசாங்க வசிப்பிடமாக இவ்விடம் இருந்துள்ளது. பிரெஞ்சு மற்றும் இந்தியா கட்டிட கலை இங்கு காணலாம்.

பொதுமக்கள் பார்வைக்கு திறக்கும் நேரம் மற்றும் பார்வையிடுவதற்கான கட்டுப்பாடுகள்
------------------------------------------------------------------------------

01 மே 2017 முதல் பொதுமக்கள் திங்கள் முதல் சனி வரை தினமும்.முன்பதிவு செய்தவர்கள் சோதனைக்கு பிறகு ஆளுநர் மளிகை காண அனுமதிக்க படுகின்றனர்
இணைய முன்பதிவுக்கு ஆளுநர் மளிகை இணையதளத்தின் தனியாக ஒரு பக்கம் அமைக்க பட்டுள்ளது.

1. வெளிநாடுகளில் இருந்து வரும் பார்வையாளர்கள் தங்கள் நாட்டு அரசால் வழங்கப்பட்ட மெய்யான பாஸ்போர்ட் கொண்டுவருவது கட்டாயம்.
2. அணைத்து பார்வையாளர்களும் தங்கள் உருவம் பதித்த மெய்யான அடையாள அட்டை வைத்திருப்பத்து கட்டாயம்.
3. கைப்பை, கைபேசி, உணவுப்பொருட்கள் கொண்டுசெல்ல தடை உள்ளது.

ராஜ் நிவாஸ் இனையதளம்
--------------------

புதுச்சேரி ஒன்றிய பிரதேச மக்கள் ஆளுநரை சந்திப்பதற்கும் தங்கள் குறைகளை எடுத்துரைக்கவும் மக்கள் அரசாங்கத்தை அணுக ஒரு இணைப்புப்பாலமாக இணையதளம் அமைக்கப்பட்டது. இவ்விணையத்தளத்தில் முன்னாள் ஆளுநர்கள், ஆளுநருமாளிகை தொடர்புகொள்ள தேவையான தபால் முகவரி, மின்னஞ்சல், வாட்சப் செயலி என் இதில் கொடுக்கப்பட்டுள்ளது. 13 ஏப்ரல் 2017 ஆம் ஆண்டு ஆளுநர் முனைவர் கிரண் பேடி அவர்களால் இணையத்தளம் தொடங்கப்பட்டது.

வெளிஇனைப்புகள்
--------------

* 
*
**இராச சமந்த் ஏரி** அல்லது இராச**சமுத்திர ஏரி** *(Rajsamand Lake or Rajsamudra Lake)* இந்தியாவின் இராசத்தான் மாநிலத்திலுள்ள 17 ஆம் நூற்றாண்டில் கட்டப்பட்ட ஒரு ஏரி ஆகும்.

ஏரியின் அளவு
------------

இந்த ஏரி சுமார் 1.75 மைல் (2.82 கிமீ) அகலம் 4 மைல்கள் (6.4 கிமீ) நீளம் மற்றும் 60 அடி (18 மீ) ஆழம் கொண்ட ஏரியாகும். **கோமாட்டி, கெல்வா** மற்றும் **தலி ஆறுகள்** வழியாக கட்டப்பட்டுள்ளது. இது 196 சதுர மைல் (510 கிமீ 2) அளவு நீரைக் கொண்டது.

மேவாரின் ஐந்து பேர்பெற்ற ஏரிகளில்  **இராச சம்மந்த்** ஏரி ஒன்றாகும். உதய்பூரிலிருந்து வடகிழக்கில் 66 கி.மீ. தொலைவில் அமைந்திருக்கும் இந்த ஏரி, இராசநாகர் மற்றும் கங்குரோலி நகரங்களுக்கு இடையே அமைந்துள்ளது. இது இராசத்தானில் உள்ள இராச சமாதா ஏரி என்ற பெயரால் அழைக்கப்படுகிறது. இராசத்தான் ஏரி 1660 ஆம் ஆண்டில் மகாராணா இராச சிங்கினால் கட்டப்பட்டது.

இந்த ஏரிக்கு கோமி நதியிலிருந்து தான் பிரதானமாக நீர் வருகின்றது.. இங்கு 17 ஆம் நூற்றாண்டில் ஒரு பிரம்மாண்டமான அணை கட்டியெழுப்பப்பட்டது. ஏரியின் தென்முனையில், பெரிய வெள்ளை மாளிகை உருவாக்கப்பட்டுள்ளது. இங்குள்ள ஏரிகளின் நீரைத் தொட்ட பளிங்கு மட்பாண்டங்கள், கல் படிகள் ஆகியவற்றை ஏரிகளின் நீர் தொடுகின்றன. **மகாராணா ராஜ் சிங்கும்** அவரது வழித்தோன்றல்களும் துலாடனின் வருடாந்திர நிகழ்ச்சிக்கு ஏற்பாடு செய்த ஐந்து டாரான்கள் (எடையுள்ள வளைவுகள்) உள்ளன. (அரசர்கள் தங்களைத் தங்கத்தில் தங்க வைத்து, பின்னர் பிராமணர்களிடையே அதை பகிர்ந்தளிக்க பயன்படுத்தினர்.) இந்த பணிக்கான பணிகளை மகாராணா ராஜ் சிங்கும் அவரது வழித்தோன்றல்களும் தொடர்ந்து செய்து வந்தனர்.

'நாச்சோவுசுகி' (ஒன்பது காடுகள்) என்பது மகாராணா ராஜ் சிங் அவர்களால் கட்டப்பட்டது. இது ஒன்பது மாடிகளைக் கொண்டதாகும். சூரியன், இரதங்கள், தெய்வங்கள், பறவைகள், விரிவான சிற்பங்கள் ஆகியவற்றின் படங்களை இந்த அழகிய செதுக்கப்பட்ட அரங்குகள் அலங்கரிக்கின்றன. மேவாரின் வரலாறு, ராஜ் பிரசாசடி என்று அழைக்கப்பட்ட வரிகள் 27 பளிங்குக் கற்களில் 1017 இல் கற்களில் பொறிக்கப்பட்டுள்ளது. இது இந்தியாவில் மிக நீளமான செதுக்கல்களில் ஒன்றாக புகழ் பெற்றதாகும்.

இரண்டாம் உலகப் போரின்போது ஆறு ஆண்டுகளுக்கும் மேலாக இந்த ஏரி இம்பீரியல் வான்வழியின் கப்பற்படை தளத்தை உருவாக்கியது. சூரிய அஸ்தமனத்தில், சூரியனின் திடுக்கிடும் ஒளியைக் கொண்டு இருப்பினும் கடந்த மூன்று பத்தாண்டுகளாக நீர்த்தேக்கம் பகுதியில் உள்ள பளிங்குச் சுரங்கத் தண்ணீர், நீரின் வளத்தை சீர்குலைக்க இயலாமல் வைக்கிறது. மழை நீர் இப்போது வேறு வழியிலிருந்து திருப்பப்பட்டு, ஏரி பெரும்பாலும் வறண்ட நிலையில் உள்ளது.

மேற்கோள்கள்
-----------
**சித்ரா காமராஜ்** ( *Chitra Kamaraj* ; 2 மே 1992 – 9 டிசம்பர் 2020), **வி. ஜே. சித்ரா** என்றும் அழைக்கப்படும் இவர், முன்னாள் முன்னணி இந்தியத் தொலைக்காட்சி நடிகையும், தொகுப்பாளரும் ஆவார். பாண்டியன் ஸ்டோர்ஸ் தமிழ்த் தொலைக்காட்சித் தொடரில் தனது பாத்திரத்தின் மூலம் புகழ் பெற்றார். மேலும் *கால்ஸ்* (2021) திரைப்படத்தில் நடிப்பில் அறிமுகமானார். விளையாடு வாகை சூடு (2012), சட்டம் சொல்வது என்ன? போன்ற நிகழ்ச்சிகளில் தோன்றியதற்காவும் நன்கு அறியப்பட்டவர் (2013), சரவணன் மீனாட்சி (பருவம் 2) (2013-16), நொடிக்கு நொடி அதிரடி (2014), ஊர் சுத்தலாம் வாங்க (2014), மன்னன் மகள் (2014), என் சமையல் அறையில் (2014), ஒஸ்தி நகைச்சுவை குஸ்தி (2014), ரிங் ஓ ரிங் (2014), சின்ன பாப்பா பெரிய பாப்பா (2014-18), டார்லிங் டார்லிங் (2016-17), டான்ஸ் ஜோடி டான்ஸ் பகுதி1 (2016-17), சரவணன் மீனாட்சி (பகுதி 3) (2017), வேலுநாச்சி (2018) போன்ற நிகழ்ச்சிகளில் தோன்றியதற்காக நன்கு அறியப்பட்டவர்.

தற்கொலை
-------

9 டிசம்பர் 2020 அன்று, சித்ரா, நாசரேத்பேட்டையில் உள்ள ஒரு விடுதி அறையில் காலை 9:32 மணியளவில் இறந்து கிடந்தார். அறிக்கைகள் மற்றும் பிரேத பரிசோதனை முடிவுகள், சித்ரா தூக்கிட்டு தற்கொலை செய்து கொண்டதாக கூறுகின்றன. விரைவில் கணவர் ஹேமந்த் ரவியால் கொலை செய்யப்பட்டார் என்று வதந்தியும் எழுந்தன. தற்கொலைக்கு தூண்டியதாக சந்தேகிக்கப்பட்ட சித்ராவின் கணவர் ஹேமந்த் 15 டிசம்பர் 2020 அன்று கைது செய்யப்பட்டார். காவல் துறையின் விசாரணை நடந்து கொண்டுள்ளது.

தனிப்பட்ட வாழ்க்கை
------------------

சித்ரா, ஹேமந்த் ரவி என்ற தொழிலதிபருடன் ஆகஸ்ட் 2020 இல் நிச்சயதார்த்தம் செய்து, அக்டோபர் 2020 இல் பதிவுத் திருமணம் செய்து கொண்டார். அவர் இறப்பதற்கு முன் பிப்ரவரி 2021 இல் விமரிசையாக நடத்த திட்டமிடப்பட்டது.

சான்றுகள்
---------

1. ↑  "Velunachi to go off-air soon". *தி டைம்ஸ் ஆஃப் இந்தியா*. 24 July 2018. 22 November 2020 அன்று மூலதளத்திலிருந்து பரணிடப்பட்டது எடுக்கப்பட்டது. 12 May 2020 அன்று பார்க்கப்பட்டது.
2. ↑  "Popular TV actor and host VJ Chitra found dead in Chennai hotel room". *தி நியூஸ் மினிட்*. 9 December 2020. 9 December 2020 அன்று மூலதளத்திலிருந்து பரணிடப்பட்டது எடுக்கப்பட்டது. 9 December 2020 அன்று பார்க்கப்பட்டது.
3. ↑  Chellappan, Kumar (13 December 2020). "Suicide by actresses raises safety concerns in South Indian film industry". *The Pioneer*. 13 December 2020 அன்று மூலதளத்திலிருந்து பரணிடப்பட்டது எடுக்கப்பட்டது. 13 December 2020 அன்று பார்க்கப்பட்டது.
4. ↑  "Chitra's husband Hemanth arrested". *இந்தியன் எக்சுபிரசு*. 15 December 2020. .
5. ↑  "TV actress Chithu is engaged to a businessman". *தி டைம்ஸ் ஆஃப் இந்தியா*. 26 August 2020. 23 December 2020 அன்று மூலதளத்திலிருந்து பரணிடப்பட்டது எடுக்கப்பட்டது. 13 December 2020 அன்று பார்க்கப்பட்டது.
சித்தேரி மலையின் ஒரு தோற்றம்
**சித்தேரி மலை** என்பது தமிழ்நாட்டின், தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு மலை ஆகும். கிழக்குத் தொடர்ச்சி மலைகளில் உள்ள இந்த மலையானது மலை கடல் மட்டத்தில் இருந்து 3600 அடி உயரம் கொண்டது. இந்த மலை அரூரில் இருந்து 30 கி.மீ தொலைவில் உள்ளது. இந்த மலையில் சித்தேரி, நொச்சிக்குட்டை, கீழநொச்சிக்குட்டை, ஜக்கம்பட்டி, அழகூர், மண்ணூர், மூலேரிக்காடு, செக்கிழுத்தாம்பூர், கல்நாடு, எருமைகடை, சூரியக்கடை, மாங்கடை, தோல்தூக்கி, ஊமத்தி, குண்டல்மடுவு, சேலூர், அம்மாபாளையம், அரசநத்தம், கலசபாடி, புளியமரத்துவளவு, ஆலமரத்துவளவு, கருக்கம்பட்டி, உள்ளிட்ட 62 மலைக்கிராமங்கள் உள்ளன. இவை சித்தேரி ஊராட்சிக்கு உட்பட்டவை. இந்த மலைக் கிராமங்களில் ஏறத்தாழ 12 ஆயிரம் பேர் வசிக்கின்றனர். இங்கு வசிக்கும் மக்களுக்காக ஒரு ஆரம்ப சுகாதார மையம் உள்ளது. இந்த மலையில் உள்ள *கோட்டை மலை* என்ற பெரிய பாறை உள்ளது. இந்த கோட்டை மலையில் கரிய பெருமாள் வெங்கடராம சுவாமி கோயில் உள்ளது. இங்குள்ள கடவுளை இந்த மலையில் வாழும் பழங்குடி மக்களின் குலதெய்வமாக வழிபடுகின்றனர். இந்த கோயிலில் பொங்கல் விழாவின்போது பழங்குடியின மக்களின் வழக்கம்படி 10 நாட்கள் விரதம் இருந்து, இறைவனுக்கு பொங்கல்  இட்டு வழிபடுகின்றனர. அச்சமயத்தில் பல்லக்கில் சுவாமியை ஊர்வலமாக கொண்டு செல்கின்றனர். இந்த விழாவின்போது சித்தேரி மலையில் வாழும் மக்கள் மட்டுமல்லாமல், இந்த மக்களின் உறவினர் மக்கள் வசிக்கும் ஏற்காடு, பச்சைமலை, கல்வராயன் மலைகள், கருமந்துறை, வத்தல் மலை உள்ளிட்ட பகுதிகளில் வாழும் மக்களும் கலந்து கொள்கின்றனர்.

மேற்கோள்கள்
-----------

1. ↑  சித்தேரி மலை கிராமங்களுக்கு அடிப்படை வசதி செய்து தரக்கோரி கிராம மக்கள் உண்ணாவிரதம், தினமலர், 2017 மார்ச் 25
2. ↑  சித்தேரி மலையில் முழுமையான அரசு மருத்துவமனை அமைக்கப்படுமா? தினமணி, 2018, மே, 21
3. ↑  சித்தேரி மலையில் பழங்குடியின மக்கள் பொங்கல் விழா தினமலர் 2012 சனவரி 19
**சித்ரா குளத்தும்முரியில் சோமன்** (*Chitra Kulathummuriyil Soman*) (பிறப்பு 10 சூலை 1983) இந்தியாவைச் சேர்ந்த விரைவோட்ட விளையாட்டு வீரர் ஆவார். இவர் கேரள மாநிலம் கோட்டயத்தில் பிறந்தார். இவர் 400 மீட்டர் ஓட்டத்தில் நிபுணத்துவம் பெற்றவராவார். ஒரு இந்திய வேகப்பந்து வீச்சாளர். சதி கீதா, க. மா. பீனாமோல், ராஜ்விந்தர் கௌர் ஆகியோருடன் சேர்ந்து 2004 கோடைகால ஒலிம்பிக்கில் 4 x 400 மீட்டர் ஓட்டத்தில் ஏழாம் இடத்தை அடைந்தார். இந்த அணி, கீதாவுக்கு பதிலாக மன்ஜீத் கௌர் ஓடியதால் 4 x 400 மீட்ட ஓட்டத்தில் 3: 26.89 நிமிட நேரத்தில் கடந்து தேசிய சாதனை படைத்தது. 2006 காமன்வெல்த் விளையாட்டுப் போட்டியில் வெள்ளிப் பதக்கம் வென்ற இந்திய அணிக்காகவும் இவர் ஓடினார். 2007ஆம் ஆண்டில், 23 சூன் 2007 அன்று குவகாத்தியில் நடைபெற்ற ஆசியப் போட்டித் தொடரிலும், 27 சூன் 2007 அன்று நடைபெற்ற ஓட்டத்திலும் 400 மீ ஓட்டப்பந்தயத்தில் சித்ரா சோமன் தங்கப் பதக்கம் வென்றார். சூலை 2007இல் அம்மானில் நடைபெற்ற ஆசிய தடகளப் போட்டியில் இந்திய பெண்கள் 4 × 400 மீ ஓட்ட அணியை தங்கத்திற்கு வழிநடத்தினார். 2008ஆம் ஆண்டில், பிப்ரவரி 2008 இல் தோகாவில் நடைபெற்ற தடகளத்தில் 3வது ஆசிய உள்ளரங்க விளையாட்டுப் போட்டிகளில் இந்திய பெண்கள் 4 × 400 மீ ஓட்ட அணிக்கு மற்றொரு வெற்றியை பெற்று சித்ரா மீண்டும் தனது திறமையை வெளிபடுத்தினார். 

400 மீட்டரில் இவரது தனிப்பட்ட சிறந்த நேரம் 51.30 வினாடிகள், சூன் 2004 இல் சென்னையில் அடையப்பட்டது. இவர் பஞ்சாபைச் சேர்ந்தவரை 2011 இல் திருமணம் செய்து கொண்டார்.

சான்றுகள்
---------

1. ↑
2. ↑  "MEDAL WINNERS OF ASIAN GAMES". Athletics Federation of India. 13 July 2021 அன்று பார்க்கப்பட்டது.
3. ↑  "இந்திய விளையாட்டு வீராங்கனைகள் இதுவரை வென்றுள்ள பதக்கங்கள் எத்தனை?". BBC Tamil. 25 February 2020. 13 July 2021 அன்று பார்க்கப்பட்டது.

* சித்ரா சோமன் profile at IAAF

|  |  |
| --- | --- |
| ஆளுமைக் கட்டுப்பாடு: மக்கள் இதை விக்கித்தரவில் தொகுக்கவும் | 
* World Athletics

 |
**விசலூர் ஜடாயுபுஸ்வரர் கோயில்** தமிழ்நாட்டில் திருவாரூர் மாவட்டம், விசலூர் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பதினெட்டாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் ஜடாபுரீஸ்வரர், பரிமளாம்பிகை சன்னதிகளும், பிள்ளையார் பாலசுப்ரமணியர் சண்டிகேஸ்வரர் பைரவர் துர்க்கை உபசன்னதியும் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி இரண்டு காலப் பூசைகள் நடக்கின்றன. சித்திரை மாதம் சித்ராபௌர்ணமி முக்கிய திருவிழாவாக நடைபெறுகிறது. கார்த்திகை மாதம் திருக்கார்த்திகை தீபவிழா திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**விசயசிம்மன்** (*Vijayasimha*; ஆட்சி. பொ.ச.1188-1210) திரிபுரியின் காலச்சூரி வம்சத்தின் மன்னனாவான். இவனது இராச்சியம் மத்திய இந்தியாவில் (இன்றைய மத்தியப் பிரதேசம் ) உள்ள சேதி நாடு அல்லது தஹாலா பகுதியை மையமாகக் கொண்டிருந்தது.

ஆட்சி
-----

விசயசிம்மன் தனது தந்தை செயசிம்மனுக்குப் பிறகு காலச்சூரி மன்னரானான். இவனது தாயார் கோசலாதேவி ஆவார். இவனுக்கு, அசயசிம்மர் என்ற சகோதரனும் இருந்தான். 

இவனது இராச்சியத்தின் ஒரு சில பகுதிகளை ஆட்சி செய்து வந்த சல்லக்சணன், சுதந்திரமாக இருப்பதாக அறிவித்தான். இருப்பினும், கர்கரேடியில் (ரேவா மாவட்டத்தில் உள்ள நவீன கக்ரேடி) நடந்த போரில் மலையசிம்மன் என்ற மற்றொரு நிலப்பிரபு சல்லக்சணனை தோற்கடித்தான். இந்த போர் கிபி 1193 தேதியிட்ட ரேவா கல்வெட்டில் பதிவு செய்யப்பட்டுள்ளது.  அடையாளம் தெரியாத விக்ரமன் என்ற அரசனையும் மலையசிம்மன் தோற்கடித்தான். 

சில முந்தைய அறிஞர்கள் விசயசிம்மன் தனது இராச்சியத்தின் வடக்குப் பகுதியை சந்தேல மன்னன் திரைலோக்யவர்மனிடம் இழந்தான். திரைலோக்யவர்மனுடனான கல்வெட்டில் குறிப்பிடப்பட்டுள்ள "திரைலோக்யமல்லன்" அடையாளத்தை அடிப்படையாகக் கொண்டது. இருப்பினும், பொ.ச.1197 தேதியிட்ட ஜுல்பூர் கல்வெட்டின் கண்டுபிடிப்பு இந்த அனுமானத்தை நிராகரிக்கிறது: திரைலோக்யமல்லன் என்பது விசயசிம்மனின் மகனின் பெயராகும். 

இவனுக்கு அசயசிம்மன் என்ற சகோதரன் இருந்தான். அவன் விசயசிம்மனின் ஆட்சியின் போது வெளியிடப்பட்ட இரண்டு கல்வெட்டுகளில் மகாராசகுமாரன் ("பெரிய மன்னனின் மகன்") என்று குறிப்பிடப்படுகிறான். முந்தைய அறிஞர்கள் இவன் விசயசிம்மனின் மகன் என்று கருதினர். ஆனால் பொ.ச.1193 தேதியிட்ட உமரியா கல்வெட்டின் கண்டுபிடிப்பு இவன் விசயசிம்மனின் சகோதரன் என்பதைக் காட்டுகிறது..

கல்வெட்டுகள்
------------

விசயசிம்மரின் ஆட்சிக் காலத்திலிருந்த குறைந்தது எட்டு கல்வெட்டுகள் கண்டுபிடிக்கப்பட்டுள்ளன. இவை அனைத்தும் காலச்சூரி சகாப்தத்தைச் சேர்ந்தவை. இந்தக் கல்வெட்டுகள் பொ.ச.1180-81 இலிருந்து 1208-09 அல்லது 1210-11 வரை இருக்கலாம். 

பொ.ச. 1193 தேதியிட்ட செப்புத் தகடு கல்வெட்டு, பன்னா மாவட்டத்திலுள்ள உமாரியாவில் கண்டுபிடிக்கப்பட்டது. விசயசிம்மனின் துணை அதிகாரியான இரணகா குமாரபாலன் என்பவன் பல பிராமணர்களுக்கு மூன்று கிராமங்களை வழங்கியதை பதிவு செய்கிறது. இந்த கல்வெட்டு ஜபல்பூரில் உள்ள இராணி துர்காவதி அருங்காட்சியகத்திற்கு மாற்றப்பட்டது. 

மண்டலா மாவட்டதிலுள்ள ஜூல்பூரில் கண்டுபிடிக்கப்பட்ட பொ.ச.1197 தேதியிட்ட செப்புத் தகடு கல்வெட்டு, பார்கவ கோத்திரத்தைச் சேர்ந்த வித்யாதர-சர்மா என்ற பிராமணருக்கு ஹாதிம் என்ற கிராமத்தை வழங்கியதை பதிவு திரைலோக்யமல்லனின் பிறந்தநாளில் இந்த உதவி வழங்கப்பட்டது. கல்வெட்டு மண்டலாவில் உள்ள அரசு அருங்காட்சியகத்திற்கு மாற்றப்பட்டது.

சான்றுகள்
---------

1. 1 2 3 4  V. V. Mirashi 1957, ப. 496.
2. 1 2 3  V. V. Mirashi 1957, ப. 497.
3. ↑  R. K. Sharma 1980, ப. 35.

### உசாத்துணை

* R. K. Sharma (1980). *The Kalachuris and their times*. Sundeep. இணையக் கணினி நூலக மையம்:7816720. .
* Vasudev Vishnu Mirashi (1957). "The Kalacuris". in R. S. Sharma. *A Comprehensive history of India: A.D. 985-1206*. **4 (Part 1)**. Indian History Congress / People's Publishing House. பன்னாட்டுத் தரப்புத்தக எண்:978-81-7007-121-1. .
**விசயன் விசிறிவால்** (*Visayan fantail*)(*ரைபிதுரா அல்பிவென்ட்ரிசு*) என்பது பிலிப்பீன்சில் உள்ள நீக்ரோஸ், பனாய், குய்மராஸ், மஸ்பேட் மற்றும் டிகாவோ தீவுகளில் உள்ள ஒரு விசிறிவால் சிற்றினம் ஆகும். சமீப காலம் வரை, இது நீலத் தலை விசிறிவால் மற்றும் தப்லாசு விசிறிவால் ஆகியவற்றுடன் ஒத்த சிற்றினமாகக் கருதப்பட்டது.

விளக்கம்
--------

ஈபேர்டு இந்தப் பறவையினை "நடுத்தர அளவிலான, நீண்ட வால் கொண்ட காடுகளில் காணப்படும் பறவை என்றும், தலை, மார்பு, முதுகு மற்றும் தோளில் மந்தமான நீல நிறமும், மார்பு மற்றும் தலைப்பகுதியில் வெளிர் நீல நிற கோடுகளுடனும், வெள்ளை வயிறு மற்றும் கீழ் முதுகு, வெளிப்புற வால் இறகுகள் மற்றும் இறக்கை, இருண்ட மத்திய வால் இறகுகள் மற்றும் இறக்கையின் இருண்ட விளிம்புடன் காணப்படும்" எனக் கூறுகிறது. உணவு தேடும் போது பெரும்பாலும் ஆண் பறவைகள் வாலினை விசிறிபோல ஆட்டுகின்றன. கறுப்புத் தலையுடைய மொனார்க்கைப் போன்று இவை செம்பழுப்பு தொடையினையும் வாலினையும் கொண்டுள்ளன. குரல் என்பது ஒரு ஒற்றை, நாசி "ஜெப்" குறிப்பு இடைவெளியில் கொடுக்கப்பட்ட அல்லது விரைவான தொடராக வேகப்படுத்தப்படும்" வகையில் உள்ளது.

இது நீலத்தலை விசிறிவால் மற்றும் தப்லாசு விசிறிவால் ஆகியவற்றிலிருந்து இதன் வெள்ளை வயிறு மற்றும் பொதுவாக நிறத்தால் வேறுபடுகிறது.

இது பெரும்பாலும் கலப்பு இன மந்தைகளுடன் காணப்படுகிறது.

வாழ்விடம் மற்றும் பாதுகாப்பு நிலை
---------------------------------

இதன் வாழ்விடம் வெப்பமண்டல ஈரமான முதன்மை மற்றும் இரண்டாம் நிலை காடுகள் மற்றும் கடல் மட்டத்திலிருந்து 1,800 மீட்டர் உயரத்தில் உள்ள தாழ் நிலப் பகுதிகள் முதல் மலைப்பகுதிகள் வரை காடுகளின் விளிம்பில் காணப்படும்.

பன்னாட்டு இயற்கைப் பாதுகாப்புச் சங்கம் இந்தப் பறவையை தீவாய்ப்புக் கவலை குறைந்த இனமாக மதிப்பிட்டுள்ளது. இருப்பினும், இது ஏற்கனவே குய்மராசில் அழிந்துவிட்டதாகவும், இந்த தீவுகளில் பாரிய காடழிப்பு காரணமாக மாசுபேட் மற்றும் டிகாவோ தீவில் அழிந்துவிட்டதாகவும் கூறப்படுகிறது.

மேற்கோள்கள்
-----------

1. ↑  BirdLife International (2016). "*Rhipidura albiventris*". *The IUCN Red List of Threatened Species* (IUCN) **2016**: e.T103707879A104309606. doi:10.2305/IUCN.UK.2016-3.RLTS.T103707879A104309606.en.. பார்த்த நாள்: 15 January 2018.
2. ↑  "Visayan Fantail". *Ebird*.
3. ↑  Allen, Desmond (2020). *Birds of the Philippines*. Barcelona: Lynx and Birdlife International Guides. பக். 246-247.
4. ↑  International), BirdLife International (BirdLife (2016-10-01). "IUCN Red List of Threatened Species: Rhipidura albiventris". *IUCN Red List of Threatened Species*. 2021-09-08 அன்று பார்க்கப்பட்டது.

* Sánchez-González, L.A. and R.G. Moyle. 2011. Molecular systematic and species limits in the Philippine fantails (Aves: Rhipidura). Molecular Phylogenetics and Evolution 61: 290–299.

வெளி இணைப்புகள்
---------------

* ADW இல் படம் பரணிடப்பட்டது 2008-12-02 at the வந்தவழி இயந்திரம்

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q10811616
* விக்கியினங்கள்: Rhipidura albiventris
* Avibase: F893CBF63D4A0EDF
* BirdLife: 103707879
* ஈபேர்டு: visfan1
* EoL: 32741256
* GBIF: 7891716
* ITIS: 915855
* IUCN: 103707879
* என்.சி.பி.ஐ: 1454947
* Xeno-canto: Rhipidura-albiventris

 |